Nu har Snapdragon indhentet Apple M2

Lige siden Apple lancerede sine M-processorer til computere, har de leveret regnekraft og lavt strømforbrug i en grad, som konkurrenterne ikke har kunnet matche. Før nu. Den seneste Snapdragon 8cx Gen 4-processor fra Qualcomm har nemlig ikke alene slået M1, den har også indhentet M2.

Det hævder Windows Latest, der baserer deres nyhed på Geekbench-målinger af den nye processor.

I målingerne scorer den nye Snapdragon 9.337 point i multi-core-testen. Det er næsten på niveau med Apple M2 (9.742) og bedre end M1 (8.316). I single-core er det dog fortsat Apples processorer, der ligger forrest.

En af forklaringerne på, at Snapdragon 8cx Gen 4 scorer så højt i multi-core er den simple grund, at den har flere kerner. Apples M1 og M2 har hver otte kerner, mens 8cx Gen 4 har 12 kerner. Men hver kerne yder altså dårligere end Apples M. Derfor har Snapdragon fortsat problemer med at indhente M-processorerne, når der kun testes på én kerne.

Det stiller også spørgsmålstegn ved, om den nye Qualcomm-processer er lige så strømeffektiv som M-processorerne. Flere kerner bruger mere strøm.

Snapdragon 8cx processorerne bruges eksklusivt i Microsoft-enheder, nærmere bestemt Windows 11 på ARM-arkitekturen.

Læs også: Apple Mac Mini (M2 Pro) anmeldelse – Et bæst forklædt som pensionist.

Nu har Snapdragon indhentet Apple M2